Diari Oficial de la Generalitat Valenciana


Sumari del DOGV 7853, del 18-08-2016 (2016/6034)

RESOLUCIÓ de 14 de juliol de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 159/15-EAE València, 175/15-EAE el Puig de Santa Maria i 176/15-EAE Monforte del Cid.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7853

Data del DOGV
:   18-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6034


Data del document
:   14-07-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Puig de Santa Maria, el
    * Monforte del Cid
    * pla d'urbanisme

RESOLUCIÓ de 14 de juliol de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 159/15-EAE València, 175/15-EAE el Puig de Santa Maria i 176/15-EAE Monforte del Cid. [2016/6034]  
De conformitat amb l'article 51.7 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic,resolc:  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 159/15-EAE València, 175/15-EAE el Puig de Santa Maria i 176/15-EAE Monforte del Cid.  
  
«Informe ambiental i territorial estratègic  
Títol: Estudi de detall de l'illa compresa entre av. Blasco Ibáñez, c/ Gómez Ferrer, Menéndez Pelayo i Jaume Roig.  
Promotor: Ajuntament de València.  
Autoritat substantiva: Ajuntament de València.  
Localització: València.  
Núm. expedient: 159-2015-EAE.  
  
La Comissió d'Avaluació Ambiental, en sessió realitzada el 29 de febrer de 2016, va adoptar l'acord següent:  
Vista la proposta de l'informe ambiental i territorial estratègic de l'estudi de detall de l'illa compresa entre av. Blasco Ibáñez, c/ Gómez Ferrer, Menéndez Pelayo i Jaume Roig de València, en els termes següents:  
En data 31 de juliol de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental, sol·licitud d'inici de l'avaluació ambiental i territorial estratègica de l'estudi de detall de l'illa compresa entre av. Blasco Ibáñez, c/ Gómez Ferrer, Menéndez Pelayo i Jaume Roig de València, acompanyada d'esborrany de l'estudi de detall.  
  
1. Documentació presentada  
L'Ajuntament de València, remet a la Subdirecció General d'Avaluació Ambiental la sol·licitud d'inici d'avaluació ambiental, adjuntant informe emés per l'Oficina Tècnica d'Ordenació Urbanística de l'Ajuntament de València de 21 de juliol de 2015.  
La documentació presentada,d'acord amb el que estableix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP), consisteix en:  
  
1. Document denominat: Avaluació ambiental simplificada d'estudi de detall illa Blasco Ibáñez, Gómez Ferrer, Menéndez Pelayo i Jaume Roig. Data de redacció maig de 2015. S'assimila al document inicial estratègic.  
2. Estudi de detall illa Blasco Ibáñez, Gómez Ferrer, Menéndez Pelayo i Jaume Roig, de data de redacció abril de 2015.  
La documentació es presenta únicament en format paper.  
  
2. Planejament vigent  
El planejament municipal vigent consisteix en un pla general aprovat definitivament per Resolució de 28 de desembre de 1988, del conseller d'Obres Públiques, Urbanisme i Transports, ratificat per acord del Consell de 30 de desembre de 1988 (DOCV 16.01.1989). Actualment està en procés de revisió i la seua memòria ambiental es va emetre el 6 de novembre de 2009 (expedient 52/0359-WGR).  
  
3. Descripció de l'estudi de detall  
- Antecedents. En el plec de prescripcions tècniques per a la redacció del Projecte Bàsic i d'Execució de les Obres de Remodelació d'Urgències Mèdiques de l'Hospital Clínic de València s'especifica la necessitat de la realització dels documents necessaris per a la realització de les obres de remodelació. Basant-se en això es redacta un estudi de detall sobre l'illa delimitada per l'avinguda Blasco Ibáñez i els carrers Dr. Gómez Ferrer, Menéndez Pelayo i Jaume Roig de València.  
  
- Àmbit. Segons el document presentat: «L'illa objecte d'aquest estudi de detall està composta per sis edificis exempts que són: el Rectorat de la Universitat de València, l'Escola d'Infermeria i Podologia, l'edifici de la cafeteria de rectorat, la Facultat de Medicina i Odontologia, la cafeteria de l'Hospital Clínic i l'edifici de l'Hospital Clínic i l'edifici INCLIVA. L'illa compta amb una superfície de 28.926 m².  
  
Els edificis de Rectorat i de la Facultat de Medicina estan inclosos en el Catàleg de Béns i Espais Protegits com Béns de Rellevància Local (BRL).»  
- Justificació. Segons el document presentat: «L'Hospital Clínic Universitari proposa l'execució d'una reforma integral del Servei d'Urgències. Un dels objectius plantejats és la desvinculació de la utilització d'espais amb ús mèdic de serveis annexos. Per a això es planteja reubicar el Servei d'Informàtica que en l'actualitat s'ubica en el centre de la zona d'urgències situat en planta baixa.»  
- Objecte. Segons s'indica en la documentació aportada: «Es realitza el present estudi de detall per a modificar, dins dels límits d'aquesta figura de planejament [?] l'ordenació detallada de l'illa que figura en el full 29 del Pla C - Estructura del Pla General.  
  
La modificació que preveu l'estudi de detall permetrà transferir l'edificabilitat i superfície ocupable, no consumida per l'Hospital Clínic, a la terrassa sobre l'accés situada en la planta tercera, possibilitant la construcció del Servei d'Informàtica i la regularització de la zona construïda en aqueixa planta.»  
Tal com exposa el Servei Territorial d'Urbanisme: «l'objecte de l'estudi de detall proposat és la transferència d'edificabilitat des d'una de les terrasses de l'Hospital Clínic (Zona C, edificació de 4 plantes on se n'han construït 3) i de l'edificabilitat sobrant de la construcció de l'Edifici INCLIVA (zona D, edifici de 6 plantes on se n'han construït 5), per a la realització de l'ampliació del servei d'informàtica i zona annexa en planta tercera del cos d'accés a l'Hospital (zones a i B). Aquesta ampliació suposa una ocupació, mitjançant la construcció d'una edificació lleugera, sobre una superfície de 207,82 m², deixant sense ocupar una superfície de coberta de 66,57 m². En resum es transvasa l'edificabilitat no construïda en les zones C i D a les zones a i B.»  
  
  
  
  
  
- Alternatives. Segons s'indica en la documentació aportada: «es presenta l'estudi de detall a fi de possibilitar una millor ordenació dels espais hospitalaris diferenciant funcions sanitàries de funcions administratives i de gestió. Són, per tant, motius puntuals i localitzats dins d'un entorn consolidat, per la qual cosa no són possibles altres alternatives per a aconseguir els objectius mencionats.  
  
No s'alteren elements estètics ja que l'edificació es realitza amb els materials utilitzats en la zona en què s'intervé. Per tant, és objecte de l'edificació la utilització d'uns acabats que s'integren completament en l'entorn.  
Així mateix no s'altera cap paràmetre amb aquesta actuació que modifique la il·luminació i ventilació dels espais existents.»  
4. Consultes  
Per part de la Subdirecció General d'Avaluació Ambiental, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades:  
  
El contingut íntegre dels informes es podrà consultar en el lloc web:www.cma.gva.es/eae.  
  
5. Identificació i valoració de possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
- Paisatge. El 22 de febrer de 2016 el Servei d'Infraestructura Verda i Paisatge emet un informe en què indica: «Tenint en compte l'objecte i abast de l'estudi proposat, i vista la documentació relativa a la integració en el paisatge urbà elaborada, de la qual es dedueix que la zona d'ampliació compta amb escassa o nul·la visibilitat des dels vials principals d'accés (Blasco Ibáñez i Menéndez Pelayo), es considera que tant la incidència en el paisatge general, com la incidència sobre el Bé de Rellevància Local (Facultat de Medicina) adjacent serà insignificant, ja que la proposta no modificarà el caràcter i la percepció del paisatge existents.  
Per això, sense perjudici de la valoració dels òrgans competents en matèria de patrimoni cultural i per a l'aprovació de l'estudi de detall, aquest Servei considera que amb el contingut de l'estudi d'integració paisatgística elaborat es compliria el que estableix l'article 41.1 de la LOTUP.»  
- Urbanisme. El Servei Territorial d'Urbanisme de València emet un informe en data 8 d'octubre de 2015, en què manifesta: «Atés que l'illa afectada manté la seua classificació com a sòl urbà, i segons s'indica, l'objecte és la reordenació de volums a partir d'edificabilitats no consumides, sense increment d'aquesta, i sempre que es complisquen les condicions de l'article 41 de la LOTUP, es considera que de l'estudi de detall proposat no es derivaran efectes significatius sobre el medi ambient des de la visió de les competències urbanístiques d'aquest Servei»  
  
Puntualitza l'informe que: «S'actualitzarà mitjançant l'estudi de detall la redistribució de l'edificabilitat, incloent-hi la part edificada i no prevista en actualitzacions anteriors. L'edifici assenyalat amb la lletra D es troba dins de l'entorn de la Facultat de Medicina qualificat com bé de rellevància local, la qual cosa es fa constar en relació a què es demane, si és el cas, informe de l'organisme competent en matèria de patrimoni cultural, de conformitat amb la legislació sectorial.»  
- Patrimoni. La Direcció Territorial d'Educació, Investigació, Cultura i Esport de València emet un informe en data 4 de setembre de 2015, en els apartats tercer i quart de l'informe es fan les indicacions següents:  
«Tercer. S'haurà d'introduir en el document de planejament, [?] un apartat justificatiu del compliment de la LPCV (Llei 4/1998), en el qual s'expresse el tractament que el dit Catàleg de Béns i Espais Protegits realitza respecte als àmbits afectats pel document esmentat.  
  
S'haurà d'advertir si en l'àmbit es troba algun bé amb valors patrimonials reconeguts, BIC, BRL o un altre element catalogat. O afecta l'entorn de protecció d'algun d'aquests. Aspecte que haurà de quedar reflectit en els plans del document de planejament.  
Quart. S'haurà d'introduir en el document objecte del present, un apartat justificatiu que l'actuació que resulte de l'estudi de detall no afecta negativament el patrimoni cultural valencià.  
A més s'haurà d'indicar de forma expressa que el document de planejament compleix el que estableix el Catàleg de Béns i Espais Protegits de València (incloent-hi el Catàleg Estructural de Béns i Espais Protegits de la Revisió Simplificada del PGOU).»  
- PATRICOVA. El Servei d'Ordenació del Territori emet un informe en data 11 d'agost de 2015, en què manifesta que: «l'actuació proposada no està afectada per risc d'inundació.»  
  
6. Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51.2.b de la LOTUP, d'acord amb els criteris de l'annex VIII d'aquesta llei, l'estudi de detall no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no té incidència en el model territorial vigent en el municipi, afecta exclusivament el sòl urbà, incidint únicament en les determinacions que regulen el seu règim de gestió, ús i edificació, per la qual cosa no s'incrementarà la demanda de recurs renovables o no renovables, respecte al pla general aprovat, i en conseqüència l'estudi de detall proposat no presentarà afeccions sobre el medi ambient.  
Tenint en consideració els informes emesos i l'avaluació realitzada, es pot concloure que el procediment d'avaluació ambiental simplificada és suficient per a determinar que la proposta de l'estudi de detall de l'illa compresa entre av. Blasco Ibáñez, c/ Gómez Ferrer, Menéndez Pelayo i Jaume Roig de Valencià no presenta efectes significatius sobre el medi ambient.  
D'acord amb el que s'ha exposat, es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall de l'illa compresa entre av. Blasco Ibáñez, c/ Gómez Ferrer, Menéndez Pelayo i Jaume Roig de València, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació conforme a la seua normativa sectorial.  
  
No obstant això, abans de la seua aprovació definitiva, s'haurà de sol·licitar i obtindre pronunciament de la conselleria competent en matèria de patrimoni cultural.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'ha procedit a l'aprovació de l'estudi de detall en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de l'estudi de detall.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
Vist el que antecedeix, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall de l'illa compresa entre av. Blasco Ibáñez, c/ Gómez Ferrer, Menéndez Pelayo i Jaume Roig de València, amb el compliment de les determinacions que s'inclouen en l'informe esmentat.  
  
Notificar als interessats que contra la present resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i als efectes oportuns.  
El que se certifica abans de l'aprovació de l'acta corresponent i a reserva dels termes precisos que se'n deriven conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 29 de febrer de 2016.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Títol: Modificació puntual de la categoria de SNU Protegit a SNU Comú.  
Promotor: Ajuntament del Puig de Santa Maria.  
Autoritat substantiva: Ajuntament i Comissió Territorial d'Urbanisme.  
Localització: el Puig de Santa Maria (València).  
Núm. expedient: 175-2015-EAE.  
  
La Comissió d'Avaluació Ambiental, en sessió realitzada el 29 de febrer de 2016, va adoptar l'acord següent:  
Vista la proposta de l'informe ambiental i territorial estratègic de la modificació puntual del pla general d'ordenació urbana (PGOU) del Puig de Santa Maria de modificació de la categoria de sòl no urbanitzable protegit a no urbanitzable comú de la parcel·la 1 del polígon 2 (Càmping el Garbí), en els termes següents:  
En data 15 de setembre de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental, sol·licitud d'inici de l'avaluació ambiental i territorial estratègica de la modificació puntual del PGOU del Puig de Santa Maria (València) de modificació de la categoria de sòl no urbanitzable protegit a no urbanitzable comú de la parcel·la 1 del polígon 2 (Càmping el Garbí), acompanyada d'esborrany de la modificació.  
  
  
1. Documentació presentada  
L'Ajuntament del Puig de Santa Maria, remet a la Subdirecció General d'Avaluació Ambiental la sol·licitud d'inici d'avaluació ambiental de la modificació puntual del PGOU del seu municipi.  
La documentació presentada,d'acord amb el que estableix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP), consisteix en document denominat: Modificació puntual del PGOU del Puig de Santa Maria (València) de modificació de la categoria de sòl no urbanitzable protegit a no urbanitzable comú de la parcel·la 1 del polígon 2 (Càmping el Garbí) de data de redacció juliol de 2015.  
La documentació es presenta únicament en format paper.  
  
2. Planejament vigent  
El planejament vigent al Puig és el Pla General (PG), aprovat per la Comissió Territorial d'Urbanisme de València amb data 21 de desembre de 1999, en què s'homologava el PG de 1991 a la Llei 6/1994, de 15 de novembre, Reguladora de l'Activitat Urbanística de la Comunitat Valenciana (LRAU). Aquesta homologació del PG compta amb declaració d'impacte ambiental (DIA) de data 22 de març de 1999 (expedient 409/6020-WCB).  
En data 17 d'octubre de 2008 l'Ajuntament del Puig va remetre una còpia del document consultiu de l'adaptació del pla general a la Llei 16/2005 Urbanística Valenciana (LUV), als efectes de l'emissió del corresponent document de referència, d'acord amb el procediment establit en la Llei 9/2006 sobre avaluació dels efectes de determinats plans i programes en el medi ambient (LEAE) (expedient 121/09-EAE). La Comissió d'Avaluació Ambiental, en data de 20 de juny de 2012 emet el document de referència.  
  
3. Descripció de la modificació puntual  
- Antecedents de la instal·lació. Segons la documentació aportada: «El càmping el Garbí ocupa uns terrenys que se situen a cavall entre dos municipis: el Puig i Sagunt. Al Puig ocupa una parcel·la de 16.687 m², i la seua superfície total és de 36.222 m². L'activitat que s'hi du a terme és la d'un campament de turisme privat, propietat del Club de Campistes el Garbí, per a ús exclusiu dels seus socis, establit en les parcel·les des de l'any 1981.  
El càmping està compost per una sèrie de datacions generals i 163 parcel·les de 72 m² destinades a l'activitat turística d'acampada. Les dotacions incloses són les pròpies de l'activitat, incloent-hi piscina, club social, pistes esportives, consergeria, mòduls de lavabos generals i altres infraestructures per al seu funcionament: planta depuradora, sanejament, enllumenat, centre de transformació i xarxa d'aigua potable i depòsit.  
L'activitat va ser implantada en el marc del planejament llavors vigent, en sòl no urbanitzable, complint la legislació sectorial estatal, l'Ordre de 28 de juliol de 1966, per la qual s'aprovava l'ordenació turística dels campaments de turisme.  
El 30 de setembre de 1981 es va obtindre de la Conselleria d'Obres Públiques i Urbanisme autorització prèvia per a la instal·lació d'un càmping de caravanes en la parcel·la, ubicada en el paratge Pla de Pavia del terme municipal de Sagunt.  
Mitjançant un acord de la Comissió Provincial d'Urbanisme de juny de 1982, expedient V34/81, es va aprovar definitivament el projecte. Aquest expedient es va tramitar inicialment a través de l'Ajuntament de Sagunt, on el càmping ocupa una major superfície. En 1984 i 1985 es van obtindre les llicències de moviment de terres i instal·lacions esportives de la parcel·la pertanyent al terme municipal del Puig, i en 1988 es va concedir la primera ocupació de l'edifici destinat a Club Social, també al Puig.»  
- Antecedents de l'expedient. En data 21 de gener de 2014, l'Ajuntament del Puig de Santa Maria va remetre a la Conselleria d'Infraestructures, Territori i Medi Ambient (CITMA) escrit sol·licitant l'emissió del document de referència de la modificació puntual del PGOU, titulada «Modificació de la categoria del sòl no urbanitzable protegit a sòl no urbanitzable comú entre els barrancs de la Col·legiala i la Calderona», àmbit on es localitzen part de les instal·lacions del «Càmping el Garbí»; expedient 8/1039-NWC.  
En data 28 d'octubre de 2014, la Comissió d'Avaluació Ambiental, acorda emetre informe ambiental desfavorable a la modificació puntual del PGOU del Puig de Santa Maria - Càmping el Garbí «per presentar efectes significatius sobre el medi ambient, atés que la modificació no és compatible amb la regulació normativa del Pla d'Acció Territorial de caràcter sectorial sobre prevenció del risc d'inundació a la Comunitat Valenciana.»  
En l'acord de l'informe ambiental s'exposen els motius pels quals la modificació, en els termes presentats, resulta ambientalment inviable:  
  
«1. A excepció de la parcel·la 1 del polígon 2, la resta de parcel·les estan afectades totalment o parcialment pel risc d'inundació, en uns nivells que determinen la incompatibilitat de l'ús campament-turístic i habitatge en aquestes.  
2. Entre les cartografies de risc analitzades no es troba estudiada l'afecció d'inundabilitat del Barranc de l'Aigua Amarga o La Col·legiala, aspecte que podria incidir en una major problemàtica del risc d'inundació sobre la zona que es proposa requalificar.  
3. Per a l'àmbit proposat, no es considera compatible amb la legislació en matèria de paisatge, i resulta inviable des del punt de vista de la seua afecció a la infraestructura verda del territori.  
No obstant això, de l'anàlisi de la documentació consultada i informes emesos, podria resultar acceptable la requalificació únicament de la parcel·la 1 del polígon 2, a fi de regularitzar l'activitat de càmping existent, ja que no presenta afecció per risc d'inundació, ni incompatibilitats des del punt de vista del paisatge ni de la Infraestructura Verda.»  
  
- Àmbit de la modificació. L'àmbit de la modificació es localitza al nord-oest del terme municipal, limítrof amb el terme de Sagunt i comprén els terrenys identificats en la base de dades del Cadastre com a parcel·la 1 del polígon 2 de superfície 16.867 m². Aquesta parcel·la limita a l'est amb l'assagador de la Calderona i el barranc de la Calderona, a l'oest amb el barranc de la Col·legiala, al nord amb terrenys del mateix càmping en terme de Sagunt, i al sud amb terrenys de cultiu.  
  
- Justificació. La pertinença dels terrenys del càmping a dos municipis, «ha dificultat històricament la completa legalització de la seua activitat. El tractament del càmping és molt diferent d'un a un altre; mentres que a Sagunt ha previst la presència d'aquesta singular activitat en sòl no urbanitzable comú, tant en el seu planejament urbanístic com en la seua identificació cadastral, no ha sigut així en l'Ajuntament d'El Puig.  
Així, Sagunt considera en el seu Pla General que l'ús hoteler, a què s'adscrivia el càmping, es considera tolerat en el sòl no urbanitzable, segons l'article 11 Quadre general d'usos de les normes urbanístiques. L'anterior ponència cadastral de Sagunt, amb valor gener de 1999, fins i tot tractava el càmping el Garbí en un apartat específic: NPC Nucli Càmping el Garbí, a les parcel·les ocupades del qual aplicava un valor singular. No obstant això, no succeeix així al Puig. Cap dels successius planejaments aprovats a partir de 1991, ni la ponència cadastral de 2008, han considerat la seua singular presència. Més encara, han classificat el seu sòl com no urbanitzable protegit, fent incompatible la seua activitat.»  
- Objecte. Segons la documentació aportada: «L'objecte d'aquesta modificació puntual del pla general d'ordenació urbana del Puig no és un altre que el d'homogeneïtzar les categories del sòl no urbanitzable en la superfície completa del Càmping el Garbí, canviant la seua categoria de sòl no urbanitzable, de protegit a comú, així com justificar la compatibilitat de l'ús campament turístic d'ús privat amb aquesta classificació de sòl. Tot això com a primer pas per a aclarir la complexa situació urbanística del Càmping el Garbí, que per estar desenvolupada en sòl no urbanitzable haurà de complementar-se amb altres documents a determinar.»  
- Alternatives. Com l'objectiu perseguit per la modificació és el de regular la situació jurídica dels terrenys del Càmping el Garbí, no es presenten altres alternatives.  
  
4. Consultes  
En la tramitació de l'expedient 8-2014-EAE, per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, la documentació aportada es va sotmetre a consulta de les següents administracions públiques afectades, d'acord amb l'article 9 de la LEAE:  
Ara, en la tramitació de l'actual expedient, la Subdirecció General d'Avaluació Ambiental, d'acord amb l'article 51.1 de la LOTUP, sotmet la documentació aportada a consulta de les administracions públiques afectades que no es van pronunciar en la tramitació de l'expedient precedent:  
  
  
El contingut íntegre dels informes es podrà consultar en el lloc web:www.cma.gva.es/eae.  
  
5. Identificació i valoració de possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
  
- Paisatge. El 12 de juny de 2014 el Servei d'Infraestructura Verda i Paisatge emet informe en la tramitació de l'expedient 8-14-EAE; en la seua conclusió indica que: «la modificació de la categoria del sòl de tot l'àmbit comprés entre els barrancs de la Col·legiala i la Calderona es considera inviable des del punt de vista de la seua afecció a la infraestructura verda i el paisatge, des d'aquest punt de vista és acceptable la requalificació de la parcel·la 1 del polígon 2, a fi de regularitzar l'activitat de càmping existent.»  
- Risc d'Inundació. PATRICOVA. El Servei d'Ordenació del Territori en data 22 de maig de 2014, en la tramitació de l'expedient 8-14-EAE, va informar indicant que l'actuació proposada quedava afectada parcialment per risc d'inundació, i que «analitzada la cartografia del sistema nacional de cartografia de zones inundables (SNCZI) del Ministeri d'Agricultura, Alimentació i Medi Ambient (MAGRAMA) es determina que les parcel·les de la modificació puntual es troben afectades, totalment o parcialment, per risc d'inundació per a períodes de retorn de 10, 50, 100 i 500 anys, a excepció de la parcel·la número 1 del polígon 2 que no té afecció pel risc esmentat. [?].  
  
El canvi de qualificació de sòl no urbanitzable protegit a sòl no urbanitzable comú, de forma genèrica, és compatible, en aquesta zona, amb la normativa urbanística del PATRICOVA, però incompatible per a la implantació o legalització de l'activitat de campament de turisme en les parcel·les afectades pel risc d'inundació.»  
- Confederació Hidrogràfica del Xúquer. La CHJ en data 27d'octubre de 2015, en la tramitació de l'expedient 175-15-EAE, informa que: «Atés que es tracta d'una activitat existent, en l'àmbit de les competències d'aquest organisme, es conclou que l'actuació que es pretén realitzar no suposa efectes significatius sobre el medi ambient. No obstant això, prèviament a l'aprovació de l'instrument de planejament s'haurà de tindre en compte que:  
- Tal com s'estableix en els articles 2 i 6 del Text Refós de la llei d'aigües, pertanyen al domini públic hidràulic els llits de corrents naturals, ja siguen continus o discontinus. Aquests llits es troben protegits per una faixa lateral de 5 metres d'amplària, que constitueix la zona de servitud que ha de quedar expedita, i per una faixa lateral de 100 metres d'amplària, que conforma la zona de policia.  
  
- Per aplicació de l'article 82 del Reglament del Domini Públic Hidràulic s'haurà de justificar que el càmping no està afectat per risc d'inundació, realitzant un estudi hidrològic i hidràulic dels dos llits entre els quals s'ubica el càmping.»  
Sense perjudici del que es requereix en l'últim punt, i vist l'informe del Servei d'Ordenació del Territori de 22.05.2014, realitzat basant-se en la cartografia del SNCZI, en què es conclou que la parcel·la 1 del polígon 2 no està afectada per risc d'inundació, no serà necessària la realització de l'estudi hidrològic indicat en l'informe de la CHJ.  
  
- Vies pecuàries. El 29 de gener de 2016 es rep en el Servei d'Avaluació Ambiental Estratègica l'informe emés per la Unitat de Vies Pecuàries referent a l'expedient 175-15-EAE, en el qual s'indica que la parcel·les incloses en l'àmbit de l'actuació afronten amb l'assagador de la Calderona, classificat per l'Ordre Ministerial de 23 de març de 1975, per la qual s'aprova la classificació de les vies pecuàries en el municipi del Puig de Santa Maria. S'indica que no consta la delimitació de l'esmentat assagador i que aquesta via haurà de quedar al marge de la modificació plantejada, lliure de qualsevol actuació dins del seu ample legal (tanques, aparcaments, etc.).  
- Urbanisme. El Servei Territorial d'Urbanisme de València emet informe en data 24 de febrer de 2016, en què manifesta que:  
  
«En el document definitiu de la modificació haurà de tindre's en compte el següent:  
- A la vista de l'objecte i motivació de la proposta de modificació del planejament i de l'informe ambiental emés per la Comissió d'Avaluació Ambiental de 28 d'octubre de 2014 es considera més oportú delimitar l'ús de campament de turisme en aquesta zona, bé incloent-hi l'ús específic de campament de turisme per a aquesta zona en la normativa del SNUCE1 (art.8.1.2 nou subapartat) o bé establint una nova ordenació específica amb una zonificació (SNUCE 3) i normativa reguladora pròpia de l'ús i aprofitament del campament de turisme, de conformitat amb el que preveu l'art.197.F apartat 3r campaments de turisme i instal·lacions semblants o equivalent de caràcter turístic de la Llei 5/2014 LOTUP, en sintonia amb el que l'anterior planejament preveia.  
  
- S'haurà de grafiar i preveure la delimitació de perímetres d'afecció i protecció, exigits per la legislació sectorial.»  
  
6. Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51.2.b de la LOTUP, d'acord amb els criteris de l'annex VIII d'aquesta llei, la modificació puntual no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no té incidència en el model territorial vigent en el municipi, no afecta elements del patrimoni natural ni cultural; la modificació incideix sobre un àmbit ja transformat des dels anys huitanta, que a més no presenta risc d'inundació; en conseqüència la modificació proposada no presentarà afeccions sobre el medi ambient.  
Tenint en consideració els informes emesos i l'avaluació realitzada, es pot concloure que el procediment d'avaluació ambiental simplificada és suficient per a determinar que la proposta de la modificació Puntual del PGOU del Puig de Santa Maria (València) de modificació de la categoria de sòl no urbanitzable protegit a no urbanitzable comú de la parcel·la 1 del polígon 2 (Càmping el Garbí) no presenta efectes significatius sobre el medi ambient.  
D'acord amb el que s'ha exposat, es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU del Puig de Santa Maria (València) de modificació de la categoria de sòl no urbanitzable protegit a no urbanitzable comú de la parcel·la 1 del polígon 2 (Càmping el Garbí),d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la seua tramitació conforme a la seua normativa sectorial.  
Prèviament a l'aprovació definitiva:  
- S'haurà de reflectir en els plans de la modificació, a escala adequada i amb suficient detall, la via pecuària assagador de la Calderona, via que haurà de quedar al marge de la modificació plantejada, tal com s'indica en l'informe de la Unitat de Vies Pecuàries.  
- S'haurà de grafiar i preveure la delimitació de perímetres d'afecció i protecció, exigits per la legislació sectorial, tal com indica en el seu informe el Servei Territorial d'Urbanisme.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'ha procedit a l'aprovació de la modificació puntual en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
Vist el que antecedeix, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU del Puig de Santa Maria (València) de modificació de la categoria de sòl no urbanitzable protegit a no urbanitzable comú de la parcel·la 1 del polígon 2 (Càmping el Garbí), amb el compliment de les determinacions que s'inclouen en l'informe informe.  
Notificar als interessats que contra la present resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i als efectes oportuns.  
El que se certifica abans de l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 29 de febrer de 2016.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Títol: Modificació puntual núm. 4 del Pla Parcial del Sector UZI-1.  
  
Promotor: Ajuntament de Monforte del Cid  
Autoritat substantiva: Servei Territorial d'Urbanisme d'Alacant.  
Localització: Monforte del Cid (Alacant)  
Núm. expedient: 176/7447-CLP.  
  
La Comissió d'Avaluació Ambiental, en sessió realitzada el 29 de febrer de 2016, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 4 del pla parcial del sector UZI-1 de Monforte del Cid, en els termes següents:  
En data 16 de setembre de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental, sol·licitud d'inici de l'avaluació ambiental estratègica de la modificació puntual núm. 4 del pla parcial del sector UZI-1, de Monforte del Cid (Alacant).  
Documentació presentada  
La sol·licitud d'inici, remesa per la Direcció Territorial d'Alacant, s'acompanya del document inicial estratègic i de l'esborrany de l'estudi, d'acord amb el que estableix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP). La documentació es presenta en format paper i digital.  
El 29 de setembre de 2015 es comunica a l'Ajuntament de Monforte del Cid l'obertura de l'expedient (Exp.176/9584-MRR). No obstant això, se li indica que per a continuar el procediment es requereix:  
- Documentació que justifique el nivell de desenvolupament urbanístic del sòl urbanitzable del municipi, tant en general, com del sector UZI-1.  
- Documentació gràfica en què s'indiquen les parcel·les de titularitat municipal en aquest sector.  
Es rep contestació per part de l'Ajuntament de Monforte del Cid en data 3 de novembre de 2015, adjuntant ofici i pla amb les parcel·les de titularitat municipal en el sector.  
  
Planejament vigent  
El planejament vigent en el terme municipal de Monforte del Cid el constitueix el pla general, aprovat definitivament per la Comissió Territorial d'Urbanisme, en data 27 de març de 2008. Aquest planejament va ser sotmés a avaluació ambiental (Exp. 122/2006) i va obtindre declaració d'impacte ambiental el 8 de gener de 2008.  
  
No obstant això, d'aquesta declaració van ser exclosos els sectors UZO-2 i UZO-5, basant-se en la sentència del TSJCV de 10 de desembre de 2012.  
En data 1 d'octubre de 2012, la Comissió Territorial d'Urbanisme aprova definitivament la modificació puntual núm. 3 del pla parcial del sector UZI-1, Actuació Industrial Les Sénies, consistent en:  
  
1. Una parcel·la industrial de 13.658,26 m² canvia el seu ús a equipament públic.  
2. La parcel·la d'equipament públic de 13.658,26 m² canvia el seu ús als següents:  
a) Parcel·la T-41de 2.323,26 m² a ús terciari restringit II.  
b) Parcel·la T-42de 2.327,00 m² a ús terciari restringit II.  
c) Parcel·la I-M6 de 8.143,00 m² a ús industrial.  
d) Parcel·la RV-92de 865,00 m² a ús terciari.  
Així mateix s'establia una ordenança que regulava l'ús terciari restringit II.  
Aquesta proposta, si bé va ser aprovada definitivament mai va arribar a publicar-se en un diari oficial, i per tant no és vigent.  
  
Objecte i justificació  
- Objecte. L'objecte d'aquesta modificació és l'intercanvi d'usos, dins de la delimitació del sector UZI-1, entre una parcel·la d'equipament públic que passaria a ús industrial, i diverses parcel·les lucratives (dos d'ús terciari i una d'ús industrial) i un tram de vial, que passarien a equipament públic.  
- Justificació. Per un costat la modificació es justifica al·legant que la parcel·la destinada a equipament educatiu tindria una emplaçament més adequat si estiguera rodejat de zona verda, i no de zona industrial com és el cas en la modificació puntual núm. 3 (annex I, imatge 01). A més, també seria més adequat que l'edificació que figura en el Catàleg d'espais i béns protegits del pla general estiga rodejada d'espai verd, ja que té un grau de protecció ambiental amb què es pretén protegir l'escena o l'ambient que s'aprecia des de l'espai públic.  
  
- Àmbit. La present modificació comprén l'àmbit del sector UZI-1 de sòl urbanitzable d'ús global industrial, amb ordenació detallada i programa aprovats amb anterioritat a l'aprovació del pla general vigent en el municipi de Monforte del Cid, Alacant. Les parcel·les afectades (grafiades en el pla d'informació núm. 1 «Zonificació del projecte de modificació puntual núm.3», annex I, imatge 01) es troben al nord del municipi, separades del nucli antic per l'autovia A-31.  
  
- Alternatives. Es presenten dues alternatives en el document inicial estratègic, de les quals una d'elles, l'alternativa 0, consisteix a no realitzar cap modificació i deixar-ho com estava previst en la modificació puntual núm.3, en què l'equipament públic estava en una parcel·la rodejada d'altres d'ús industrial.  
L'altra proposta, l'alternativa 1 (annex I, imatge 02), és la triada, i suposa alterar l'ordenació de l'àmbit mitjançant el canvi de classificació de dues parcel·les de la manera següent:  
- Una parcel·la d'equipament públic educatiu de xarxa secundària de 13.658,26 m² canvia el seu ús a industrial.  
- Les parcel·les següents canvien el seu ús a dotacional educatiu de xarxa secundària:  
- Parcel·la T-41 de 2.323,26 m², d'ús terciari restringit II.  
- Parcel·la T-42 de 2.327 m², d'ús terciari restringit II.  
- Parcel·la I-MG de 8.143 m², d'ús industrial.  
- Parcel·la RV-92 de 865 m², d'ús dotacional viari.  
La suma d'aquestes superfícies resulta 13.658,26 m² igual a la superfície de la parcel·la d'equipament públic educatiu per la qual es vol intercanviar.  
La proposta modifica també les Ordenances del municipi de la manera següent:  
- S'elimina l'article 96.3 «Zones d'Ús Terciari Restringit II», definit en la modificació puntual núm.3.  
- Es modifica l'article 95 «Zona d'Ús Industrial» per a establir la dotació d'aparcament.  
D'altra banda, en la documentació aportada s'assenyala que en la parcel·la que es vol qualificar com a equipament educatiu de xarxa secundària, es troba una edificació que figura en el Catàleg d'espais i béns protegits del Pla General. Aquesta edificació és La sénia de Heliodoro, que figura en la fitxa del catàleg A-25, amb un grau de protecció ambiental que, segons l'annex VI de la LOTUP, s'aplica «quan el que es pretén conservar de l'element o conjunt no és cap component material concret, sinó algunes de les seues característiques morfològiques que formen part de l'escena o ambient rural o urbà, segons es percep des de l'espai públic». S'assenyala així mateix que en la Memòria descriptiva del Catàleg el grau de protecció ambiental té «consideració d'ordenació detallada», i la voluntat de l'Ajuntament és conservar aquesta edificació.  
  
Consultes realitzades  
Per part de l'òrgan ambiental, d'acord amb l'article 51.1 de la 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP), la documentació aportada s'ha sotmés a consulta de:  
Identificació i valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
La Direcció Territorial d'Alacant remet informe, en data 16 de setembre de 2015, en el qual s'estableix que des del punt de vista de les competències del Servei Territorial d'Urbanisme, i quant a les determinacions de caràcter urbanístic que incideixen en la proposta s'indica:  
  
- La ineficàcia de la modificació puntual núm. 3 pel fet que no va haver publicació formal i per tant entrada en vigor, d'acord amb la Llei 16/2005, la Llei 30/1992 i la sentència del Tribunal Suprem de 18 de novembre de 2011.  
- La proposta que es tramite ha de tindre motivació suficient, justificant la satisfacció de l'interés públic.  
- Haurà de justificar-se el compliment de l'art. 63.3 de la LOTUP, que estableix que les noves solucions proposades hauran de mantindre l'equilibri de les dotacions públiques i l'aprofitament lucratiu, calculant per a això l'estàndard dotacional global en l'ordenació vigent i en l'ordenació proposada. Aquest estàndard dotacional global es defineix en l'annex IV de la LOTUP.  
El Servei de Vida Silvestre emet un informe el 20 d'octubre de 2015 en què manifesta que, des del punt de vista de les seues competències, no es preveu cap efecte significatiu sobre el medi ambient en matèria d'àmbits o espècies protegides, o espais pertanyents a la Xarxa Natura 2000.  
Des del Servei d'Infraestructures de la Secretaria Autonòmica d'Educació i Investigació, es remet informe el 18 de gener de 2016, en què es conclou, sense perjudici d'altres determinacions del mateix informe, que la modificació proposada millora les condicions ambientals de l'equipament educatiu i cultural, que passaria a estar rodejat de zona verda, en compte de parcel·les industrials. No obstant això, l'informe assenyala la impossibilitat de conéixer realment si la modificació núm. 4 comporta l'alteració de la població escolar, així com assenyala la necessitat del compliment dels requisits establits en el Decret 104/2014, de 4 de juliol, del Consell, en matèria de reserva de dotacionals educatives, tant pel que fa a reculades i edificabilitat de la parcel·la com els requisits establits en l'art. 10 del decret esmentat.  
  
El Servei d'Infraestructura Verda i Paisatge emet un informe el 26de febrer de 2015 en què assenyala les següents consideracions per a la modificació proposada:  
- La modificació manté les mateixes superfícies lucratives i dotacionals, i agrupa tot l'àmbit dotacional del sector en una única illa en què l'equipament S(EQ-ED) inclouria una edificació catalogada (Sénia Heliodoro) i quedaria rodejat d'una zona enjardinada S(JL) el que afavorirà a priori la preservació d'aquest recurs paisatgístic i l'accessibilitat (física i visual) a aquest, així com la continuïtat de la infraestructura verda urbana.  
- En concentrar l'ús industrial en l'illa IM-2 es genera l'oportunitat de crear una façana urbana homogènia cap al sòl no urbanitzable.  
  
Per això es considera que la modificació proposada, sempre que es proporcione una façana urbana adequada que garantisca una correcta transició cap al sòl no urbanitzable, no tindrà un incidència significativa sobre el paisatge, ja que es mantenen l'estructura i morfologia de l'àmbit, que definiran el seu caràcter, i es millora la percepció del recurs paisatgístic existent en aquest, i no és necessària l'elaboració d'un instrument de paisatge per a la seua tramitació.  
Conforme assenyala l'informe, si totes les determinacions afecten l'ordenació detallada, sense alterar en res l'estructural, l'administració competent per a la valoració de la necessitat d'incorporar criteris paisatgístics segons l'art. 6.3 de la LOTUP seria l'Ajuntament el que hauria d'emetre el seu informe amb caràcter previ a l'aprovació de la modificació puntual.  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que la modificació proposada no té efectes significatius sobre el medi ambient ja que els canvis proposats es limiten a eliminar una afecció de caràcter provisional del pla general, mantenint la classificació del sòl.  
  
Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, la modificació del pla avaluat no influeix en altres plans o programes; no té incidència en el model territorial vigent en el municipi ni produeix increment en el consum de recursos; no suposa afecció sobre elements del patrimoni natural i cultural i, tenint en consideració els informes emesos; es pot concloure que el procediment d'avaluació ambiental simplificada és suficient per a determinar que la proposta de la modificació puntual núm. 4 del pla parcial del sector UZI-1, de Monforte del Cid (Alacant), no presenta efectes significatius sobre el medi ambient.  
D'acord amb el que s'ha exposat, es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 4 del pla parcial del sector UZI-1, de Monforte del Cid, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, si bé hauran de complir-se els següents condicionants a introduir en el document:  
  
1. Es justificarà, d'acord amb l'informe del Servei Territorial d'Urbanisme, el compliment de l'article 63.3 de la LOTUP, que estableix que les noves solucions proposades hauran de mantindre l'equilibri de les dotacions públiques i l'aprofitament lucratiu.  
2. Es compliran les determinacions de l'informe del Servei d'Infraestructures de la Secretaria Autonòmica d'Educació i Investigació, sobretot pel que fa a la possible alteració de la població escolar i el compliment del Decret 104/2014, i haurà d'obtindre informe favorable del servei competent, abans de l'aprovació definitiva.  
3. Addicionalment, en matèria d'infraestructura verda i paisatge, si totes les determinacions afecten l'ordenació detallada, sense alterar en res l'estructural, l'Ajuntament haurà d'emetre el seu informe amb caràcter previ a l'aprovació de la modificació puntual.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'ha procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
Vist el que antecedeix, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 4 del pla parcial del sector UZI-1, de Monforte del Cid, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar als interessats que contra la present resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i als efectes oportuns.  
El que se certifica abans de l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
  
ANNEX I  
  
Aquest annex conté les imatges procedents de la documentació presentada per l'òrgan promotor, al qual es fa referència en l'apartat anterior «Objecte i Justificació».  
  
València, 29 de febrer de 2016.- El secretari de la Comissió d'Avaluació Ambiental: José del Valle Arocas.»  
  
València, 30 de juny de 2016.- El director general de Medi Natural i d'Avaluació Ambiental: Antoni Marzo i Pastor.